شەفەق نیوز/ وەڕێۆبەرایەتی کشتوکاڵی خانەقین سەروە هەرێم
کوردستان، ئمڕوو دووشەممە، راگەیان زیاتر لە ٥٠٪ لە هەڵمەت درەو گەنم وەبی هیچ رووداویگ
خراوکردن و ئاگردان لە گشت ناوچەگە ئەنجام دریا.
کامیران عەبدولڵا وەڕێۆبەر فەرمانگەگە ئەرا ئاژانس شەفەق
نیوز وت: فەرمانگەگەی وەهەماهەنگی وەگەرد فەرمانگە پەیوەندیدارەیل زیاتر لە ٥٠٪ لە
هەڵمەت درەو گەنم لە دەورگرد خانەقین و مەیدان و قوورەتو ئەنجام دا.
عەبدولڵا دیاری کرد ک هەڵمەتەگە لە درەوکردن ٢٢ هەزار دۆنەم
لە خانەقین، و ٢٧ هەزار دۆنەم لە قوورەتو، و ٤٠٠٠ دۆنەم لە مەیدان بوی، وتیش؛ بەرهەمەگە
لەی ناوچەیلە لە ٣٠ هەزار تەن رەد کەێد.
